Hospersa veroordeel moontlike afleggings by Netcare | Maroela Media
Hospersa veroordeel moontlike afleggings by Netcare
Die vakbond vir gesondheid en dienspersoneel (Hospersa) het Vrydag 'n aankondiging veroordeel oor beplande afleggings by verskeie Netcare-fasiliteite oor die volgende paar weke.
Die privaat hospitaalgroep Netcare het aangedui hy is van voornemens om honderde werkers binne die volgende twee maande by verskeie hospitale af te lê. Hospersa het 'n kennisgewing ontvang dat 500 van sy werknemers in die hospitaalafdeling hierdeur geraak word.
Netcare het in die kennisgewing daarop gewys dat hy sy struktuur wil aanpas om die maatskappy se salarisrol te besnoei.
Hospersa, die grootste vakbond by Netcare, het onderneem om alles in sy vermoë te doen om moontlike afleggings te verhoed. Die vakbond het gesê hy is geskok oor die rede vir die besluit, en bygevoeg Netcare het in die vorige finansiële jaar miljoene rand ontvang weens 'n 8.4% verhoging in inkomste (R20,7 miljard in 2018 in vergelyking met R19,1 miljard in 2017).
Kevin Halama, woordvoerder vir Hospersa, het gesê Netcare het ook 'n 5,9% verhoging in pasiëntdae aangemeld en 'n 5,3% verhoging in finale dividende tot 60c per aandeel. Hy het bygevoeg Netcare het 'n verhoging van 17,8% in kontant aangemeld ter waarde van R4,3 miljard in Suid-Afrika.
"Ons verwerp Netcare se redes vir die moontlike afleggings. Netcare het deurgaans miljoene rand verdien in Suid-Afrika se gemonopoliseerde privaat hospitaalbedryf, waar hy die markleier is. Die groep se plan om werknemers af te lê, sal talle families sonder 'n broodwinner laat in 'n land waar werkloosheid reeds kommerwekkende vlakke bereik het. Ons kan dit nie toelaat nie. Ons sal met die betrokke lede in gesprek tree."
Halama het gesê Hospersa sal nie ophou baklei nie en alles in sy vermoë doen om die beplande afleggings te verhoed.
Sanef wil SAUK8-skenkings ondersoek
Visserman word by Waenhuiskrans vermis
Ek verwelkom bykans elke personeelafaflegginmg in SA. Dit is hoog tyd dat ons mense meer produktief word. Kyk maar elkders na die artikel oor die bedrog van R50m deur vakbondpersoneel met geld wat deur die VSA geskenk is. Jammer ons het nie 'n Margaret Thatcher nie; sy het geweet hoe roer jy vakbonde se tee.
Net vir die rekord ek werk al vir meer as 22 jaar vir hulle gaan kyk n slag wat die bestuurders verdien daar behoort n wet te wees wat se hulle salarise moet eerste gesnoei word voor enige afleggings niemand het R80 000 en meer n maand nodig om te oorleef nie. Siek en sat vir ryk mense wat van geld n afgod maak
Maklike oplossing: STRIKE EN BRAND AF!!! So hoe groter julle verhogings hoe meer kamerade sonder werk.
Hospersa kan julle nie dalk met goeie idees of alternatiewe kom …dis maklik vir die unies wat lede verteenwoordig om van die kantlyn te demand en stakings en vernietiging van eiendom te reel …kom eerder met praktiese voorstelle en raak ontslae van die dooie hout wat soos parasiete aan die agterspene suig. Skep dan jou eie welvaart en gaan studeer verniet …ons kan almal tog nie dokters wees nie ..so almal kannie die Dr se salaris verdien en sal ook nie die verantwoordelikheid wil neem nie ?
Ek sal saamstem as jul begin afbetaal aan al die nikswerd personeel wat net 'n salaris wil hê. Hou die personeel wat die "Ekstra myl" vir hul pasiënte en hospitaal stap…. So sal Netcare sy naam in ere kan herstel.